SUPER บวก 5% ขานรับผบห.คาดผลงานปีนี้โตนิวไฮ-รายได้ปี 64 แตะหมื่นลบ.
SUPER บวก 5% ขานรับผบห.คาดผลงานปีนี้โตนิวไฮ-รายได้ปี 64 แตะหมื่นลบ. ล่าสุดอยู่ที่ 0.81 บาท บวก 0.04 บาท หรือ 5.19% มูลค่าซื้อขาย 290.92 ล้านบาท
SUPER บวก 5% ขานรับผบห.คาดผลงานปีนี้โตนิวไฮ-รายได้ปี 64 แตะหมื่นลบ. ล่าสุดอยู่ที่ 0.81 บาท บวก 0.04 บาท หรือ 5.19% มูลค่าซื้อขาย 290.92 ล้านบาท
10 ก.ย. 2563

ผู้สื่อข่าวรายงาน ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 14.55 น. อยู่ที่ 0.81 บาท บวก 0.04 บาท หรือ 5.19% สูงสุดที่ 0.83 บาท ต่ำสุดที่ 0.78 บาท ด้วยมูลค่าซื้อขาย 290.92 ล้านบาท

ทั้งนี้ นายจอมทรัพย์ โลจายะ ประธานคณะกรรมการ SUPER เปิดเผยว่า บริษัทคาดรายได้ปี 64 จะสูงขึ้นมาแตะระดับ 10,000 ล้านบาท เป็นผลมาจากการรับรู้รายได้จากโครงการโรงไฟฟ้าพลังงานแสงอาทิตย์ที่ประเทศเวียดนาม ขนาดกำลังการผลิต 550 เมกะวัตต์ เต็มที่ตลอดทั้งปี หลังจากคาดว่าจะเริ่มจ่ายไฟฟ้าเชิงพาณิชย์ (COD) ได้ตั้งแต่ปลายเดือน พ.ย.63 นี้ โดยปัจจุบัน SUPER มีโรงไฟฟ้าทั้งในไทยและเวียดนามที่ COD แล้วราว 900 เมกะวัตต์
ขณะที่โครงการโรงไฟฟ้าพลังงานลมในประเทศเวียดนามอีก 421 เมกะวัตต์ คาดว่าจะเริ่มทยอย COD ได้ในไตรมาส 1/64 เฟสแรก 50 เมกะวัตต์ และไตรมาส 2/64 จำนวน 50 เมกะวัตต์ ส่วนที่เหลืออีก 321 เมกะวัตต์จะ COD ราวต้นไตรมาส 4/64
สำหรับทิศทางรายได้ในปีนี้ บริษัทเชื่อว่ามีโอกสที่จะทำได้สูงกว่าเป้าหมาย 6,800-7,000 ล้านบาท จากการรับรู้รายได้ของโครงการโรงไฟฟ้าที่ COD แล้วทั้งหมดกว่า 900 เมกะวัตต์ รวมไปถึงการเริ่มรับรู้รายได้จากโครงการโรงไฟฟ้าพลังงานแสงอาทิตย์ที่ประเทศเวียดนาม ขนาดกำลังการผลิต 550 เมกะวัตต์ ในเดือน พ.ย.นี้ด้วย
ขณะเดียวกันบริษัทยังคงมองหาการลงทุนใหม่ๆอย่างต่อเนื่อง ทั้งโครงการในไทย เวียดนาม และประเทศอื่นๆ เพื่อรองรับการเติบโตอนาคตให้เป็นไปอย่างมั่นคง โดยจะเน้นโครงการที่มีผลตอบแทนการลงทุนตามสัดส่วนการถือหุ้น (EIRR) ไม่ต่ำกว่า 13-15% เพื่อให้ผลตอบแทนที่ดีแก่นักลงทุน
ส่วนแนวโน้มผลการดำเนินงานในปี 2563 คาดว่าจะเติบโตต่อเนื่องจากปีก่อน และมีโอกาสทำสถิติสูงสุดใหม่ โดยได้รับปัจจัยหนุนจากการรับรู้รายได้จากการขายไฟเข้าระบบเชิงพาณิชย์ ( COD) ทั้งจากโรงไฟฟ้าเดิม และโรงไฟฟ้าใหม่ ทั้งในประเทศ และต่างประเทศ โดยเฉพาะจากโครงการโรงไฟฟ้าพลังงานแสงอาทิตย์ในประเทศเวียดนาม ขนาดกำลังการผลิตรวม 550 เมกะวัตต์ โดยจะทยอย COD ภายในเดือนธันวาคม 2563 ตามแผนงานที่กำหนดไว้ และจะสนับสนุนการเติบโตอย่างมีนัยสำคัญ ขณะที่โครงการพลังงานลม (วินด์ฟาร์ม)ขนาดกำลังการผลิตติดตั้ง 171 เมกะวัตต์ และ 250 เมกะวัตต์ อยู่ระหว่างการเร่งก่อสร้างคาดว่าจะทยอย COD ได้ภายในปีหน้า